**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIV**  **Број 17** | **Прокупље**  **19. Април**  **2022.** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 63 става 1 тачке 27 Статута града Прокупља („Службени лист општине Прокупље“ бр. 15/2018) и чланова 11 и 12 Правилника о суфинансирању мера енергетске санације, породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за подстицање и унапређење енергетске ефикасности ЈП1/22 („Службени лист града Прокупља“ бр. 14/22), Градско веће града Прокупља на седници одржаној 19.04.2022. године, доноси

РЕШЕЊЕ

о образовању Комисије за реализацију мера енергетске санације

Члан 1.

ОБРАЗУЈЕ СЕ Комисија за реализацију мера енергетске санације (у даљем тексту: Комисија) у следећем саставу:

1. Марко Цвејић, енергетски менаџер – председник Комисије
2. Милана Павловски, службеница на пословима протокола у Кабинету градоначелника – члан Комисије
3. Милица Марковић, службеница на пословима протокола у Кабинету градоначелника – члан Комисије
4. Владо Зечевић, службеник на пословима озакоњења објеката у Градској управи – члан Комисије
5. Иван Митровић, службеник на пословима озакоњења објеката у Градској управи – члан Комисије

За техничког секретара Комисије именује се Марија Дончић, струковни економиста запослена у Градској управи града Прокупља.

Члан 2

Основни задаци Комисије обухватају:

* припрема конкурсне документације за привредне субјекте и домаћинства/ стамбене заједнице (јавни позив, образац пријаве, и друго) у складу са овим Правилником;
* оглашавање јавних конкурса и пратеће документације на огласној табли и званичној интернет страници Града Прокупља;
* пријем и контрола приспелих захтева;
* рангирање приспелих захтева и избор пријављених привредних субјеката, домаћинстава и стамбених заједница;
* објављивање прелиминарне листе изабраних директних корисника и крајњих корисника на огласној табли и званичној интернет страници Града Прокупља, разматрање приговора на прелиминарну листу изабраних привредних субјеката, домаћинстава и стамбених заједница и доношење Прелиминарне ранг листе крајњих корисника која представља основ за теренски обилазак Комисије;
* доношење коначне листе изабраних директних корисника и предлога коначне листе изабраних крајњих корисника којима је признато право на бесповратна средства;
* израда предлога Уговора о спровођењу мера енергетске санације и Одлуке о коначној листи директних и крајњих корисника за спровођење мера енергетске санације, а које се финансирају из буџета Града Прокупља.

Члан 3

Комисија је независна у свом раду и дужна је да Градском већу града Прокупља достави записнике и извештај о раду.

Члан 4

Ово Решење ступа на снагу наредног дана од дана објављивања у „Службеном листу града Прокупља“.

Број: 06-39/2022-02

У Прокупљу, 19.04.2022. године

ГРАДСКО ВЕЋЕ ГРАДА ПРОКУПЉА

ПРЕДСЕДНИК

Милан Аранђеловић с.р.

2

На основу чл. 63 ст. 1 тач. 27 Статута града Прокупља (,,Сл. лист општине Прокупље,, бр. 15/2018) и чланова 11. и 12. Правилника о суфинансирању мера енергетске санације, породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за подстицање и унапређење енергетске ефикасности ЈП1/22 (,,Сл. лист града Прокупља,, бр. 14/22), Градско веће на седници одржаној дана 19.04.2022. год. доноси,

Р Е Ш Е Њ Е

о именовању руководиоца Програма енергетске санације стамбених зграда, породичних кућа и станова на територији града Прокупља

Члан 1

Именује се Марко Цвејић, енергетски менаџер за град Прокупље, мастер инжењер менаџмента, са лиценцом за обављање послова енергетског менаџера-област општинска енергетика бр. ЕМО 0027 17 за програм енергетске санације стамбених зграда, породичних кућа и станова на територији града Прокупља у 2022 години ( у даљем тексту: РУКОВОДИЛАЦ ПРОГРАМА).

Члан 2

Задатак РУКОВОДИОЦА ПРОГРАМА је праћење и усмеравање реализације програма енергетске санације стамбених зграда, породичних кућа и станова на територији града Прокупља и сарадња између надлежног Министарства рударства и енергетике и релевантних служби у граду Прокупљу.

Успостављање сарадње између релевантних служби у граду Прокупљу и Комисије за реалузацију мера енергетске санације.

РУКОВОДИЛАЦ ПРОГРАМА сарађује са Комисијом за реалузацију мера енергетске санације у реализацији Програма енергетске санације стамбених зграда, породичних кућа и станова на територији града Прокупља.

Члан 3

Решење ступа на снагу наредног дана од дана објављивања у „Службеном листу града Прокупља.

Члан 4

Ово решење доставити:

- именованом

- представнику Министарства рударства и енергетике

- градоначелнику града Прокупља

Број: 06-39/2022-02

У Прокупљу дана 19.04.2022. године

ГРАДСКО ВЕЋЕ ГРАДА ПРОКУПЉА

ПРЕДСЕДНИК

Милан Аранђеловић с.р.

***С а д р ж а ј***

***1.Решење о образовању Комисије за реализацију мера енергетске санације....................1***

***2. Решење о именовању руководиоца Програма енергетске санације стамбених зграда, породичних кућа и станова на територији града Прокупља...................................................................3***



Издавач**:** *Скупштина Грaда Прокупља*

**Лист уредио:** *Ивана Обрадовић*

**Главни и одговорни уредник:** *Секретар Скупштине Града*

*Прокупља Александра Вукићевић*